TEAMG เซ็นสัญญา “รพ.สวรรค์ประชารักษ์” ผลิตประปา 25 ปี
TEAMG ลงนามสัญญาสร้างวางระบบประปา “โรงพยาบาลสวรรค์ประชารักษ์ (แห่งใหม่)” สัมปทานระยะเวลา 25 ปี มูลค่าประมาณ 245 ล้านบาท
27 ก.ย. 2564

ดร.อภิชาติ สระมูล ประธานเจ้าหน้าที่บริหาร บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG และนายชนินทร์ จารุวัฒนมงคล ผู้อำนวยการโรงพยาบาลสวรรค์ประชารักษ์ ได้ลงนามในสัญญาโครงการระบบผลิตน้ำประปา เพื่อใช้ในโรงพยาบาลสวรรค์ประชารักษ์ (แห่งใหม่) จังหวัดนครสวรรค์ เป็นระยะเวลา 25 ปี และได้รับค่าตอบแทนเป็นค่าน้ำประปาตามการใช้จริง รายได้ตลอดอายุสัมปทาน 25 ปี มูลค่าประมาณ 245 ล้านบาท โดยมี ดร.ประเสริฐ ภัทรมัย ผู้ก่อตั้งและประธานกิตติมศักดิ์ TEAMG ร่วมเป็นสักขีพยาน ณ ห้องเจ้าพระยา โรงพยาบาลสวรรค์ประชารักษ์(แห่งใหม่) จังหวัดนครสวรรค์
 
 